CELEX: 41998D0035
Language: hr
Date: 1998-09-16 00:00:00
Title: Odluka Izvršnog odbora od 16. rujna 1998. o prosljeđivanju Zajedničkog priručnika državama kandidatkinjama za članstvo u EU-u (SCH/com-ex (98)35 rev. 2)

19/Sv. 009
            
            
               HR
            
            
               Službeni list Europske unije
            
            
               142
            
         41998D0035
   
               L 239/202
            
            
               SLUŽBENI LIST EUROPSKE UNIJE
            
            
               16.09.1998.
            
         ODLUKA IZVRŠNOG ODBORA
   od 16. rujna 1998.
   o prosljeđivanju Zajedničkog priručnika državama kandidatkinjama za članstvo u EU-u
   (SCH/com-ex (98)35 rev. 2)
   IZVRŠNI ODBOR,
   uzimajući u obzir članak 132. Konvencije o provedbi Schengenskog sporazuma,
   budući da schengenska pravna stečevina treba biti uključena u okvir Europske unije sukladno mjerodavnom Protokolu uz Ugovor iz Amsterdama;
   budući da sukladno članku 8. navedenog Protokola, schengenska pravna stečevina mora u potpunosti biti prihvaćena od strane svih država kandidatkinja za članstvo i budući da one za to moraju biti pripremljene na odgovarajući način;
   budući da Zajednički priručnik o kontrolama na vanjskim granicama, posebno, je važan dio schengenske pravne stečevine i države s kojima se vode posebni pregovori o pristupanju moraju o njemu biti obaviještene sada, kako bi se mogle pripremiti za prihvaćanje pravne stečevine;
   budući da bi, s tim ciljem, Zajednički priručnik o kontrolama na vanjskim granicama, osim nekih priloga, te druge dokumente trebalo proslijediti državama, usprkos činjenici da se radi o povjerljivim dokumentima;
   budući da prosljeđivanje javnih odluka i izjava Izvršnog odbora može također biti potrebno,
   ODLUČIO JE:
   
               1.
            
            
               Sadašnje Predsjedništvo može proslijediti Zajednički priručnik o kontrolama na vanjskim granicama, osim priloga 6b, 6c i 14b državama kandidatkinjama za članstvo s kojima se vode posebni pregovori o njihovom pristupanju Europskoj uniji.
            
         
               2.
            
            
               Središnja skupina ovlaštena je odlučivati u svakom pojedinačnom slučaju o prosljeđivanju drugih povjerljivih dokumenata tim državama.
            
         
               3.
            
            
               Nakon prosljeđivanja, sukladno točkama 1. i 2., mora se napomenuti da se radi o povjerljivim dokumentima. Država koja zaprima Zajednički priručnik o kontrolama na vanjskim granicama ili neki drugi povjerljiv dokument, obvezna je postupati s tim dokumentom kao povjerljivim.
            
         
               4.
            
            
               Štoviše, sadašnje Predsjedništvo može proslijediti javne odluke i izjave Izvršnog odbora i druge dokumente koji nisu povjerljive prirode državama i drugim službama za internu uporabu, ako postoji opravdani interes.
            
         
      Königswinter, 16. rujna 1998.
      
         
            Predsjedatelj
         
         M. KANTHER